Kira Kytölä

Kira Janita Kytölä (s. 25. kesäkuuta 1993 Espoo) on suomalainen pituushyppääjä ja kolmiloikkaaja. Hän edustaa Esbo Idrottsföreningiä ja hänen valmentajanaan toimii hänen äitinsä Ragne Kytölä.

Kytölä voitti pituushypyn Suomen-mestaruuden Jyväskylän Kalevan kisoissa 2018 ennätyksellään 642 cm ja oli samoissa kisoissa kolmiloikassa hopealla. Turun Kalevan kisoissa 2020 hän oli pituudessa hopealla tuloksella 618 cm. Tampereen Kalevan kisoissa 2021 hän oli sekä pituushypyssä että kolmiloikassa toinen. Joensuun Kalevan kisoissa 2022 hän oli kolmiloikassa kolmas. Kytölä on voittanut sisäratojen SM-kilpailuista kolmiloikan hopeaa vuonna 2019 ja pronssia vuonna 2017. Lisäksi hän on ollut mukana viestijuoksun SM-kilpailuissa voittamassa pronssia 4 × 100 metrin viestijuoksusta vuonna 2017 ja 4 × 400 metrin viestissä pronssia 2021. Kytölän ennätyksiä ovat pituushypyssä ulkoa 642 cm (2018) ja hallista 610 cm (2019) ja kolmiloikassa ulkoa 13,61 metriä (2018) ja hallista 13,05 metriä (2019).

Molemmat Kytölän vanhemmat ovat kilpailleet yleisurheilussa. Äiti Ragne oli moniottelija ja isä Eero keskimatkojen juoksija.

Lähteet 

Suomalaiset pituushyppääjät
Suomalaiset kolmiloikkaajat
Vuonna 1993 syntyneet
Elävät henkilöt